CELEX: 62020TN0645
Language: el
Date: 2020-10-23 00:00:00
Title: Υπόθεση T-645/20: Προσφυγή της 23ης Οκτωβρίου 2020 — NC κ.λπ. κατά Κοινοβουλίου και Συμβουλίου

11.1.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 9/26
            
         
      Προσφυγή της 23ης Οκτωβρίου 2020 — NC κ.λπ. κατά Κοινοβουλίου και Συμβουλίου
      (Υπόθεση T-645/20)
      (2021/C 9/38)
      Γλώσσα διαδικασίας: η αγγλική
      
         Διάδικοι
      
      
         Προσφεύγοντες: NC, ND, NE, NF, Uniunea Naţională a Transportatorilor Rutieri din România (UNTRR) (Βουκουρέστι, Ρουμανία) (εκπρόσωπος: R. Martens, δικηγόρος)
      
         Καθών: Ευρωπαϊκό Κοινοβούλιο και Συμβούλιο της Ευρωπαϊκής Ένωσης
      
         Αιτήματα
      
      Οι προσφεύγοντες ζητούν από το Γενικό Δικαστήριο:
      
                  —
               
               
                  να ακυρώσει, εν μέρει, το άρθρο 1, παράγραφος 3, του κανονισμού (EE) 2020/1055 του Ευρωπαϊκού Κοινοβουλίου και του Συμβουλίου, της 15ης Ιουλίου 2020, για την τροποποίηση των κανονισμών (ΕΚ) αριθ. 1071/2009, (ΕΚ) αριθ. 1072/2009 και (ΕΕ) αριθ. 1024/2012 με στόχο την προσαρμογή τους στις εξελίξεις στον τομέα των οδικών μεταφορών·
               
            
                  —
               
               
                  να καταδικάσει τα καθών στο σύνολο των δικαστικών εξόδων.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής τους, οι προσφεύγοντες προβάλλουν πέντε λόγους.
      
                  1.
               
               
                  Με τον πρώτο λόγο προβάλλεται παράβαση των άρθρων 2, 4, παράγραφος 2, και 9 ΣΕΕ, των άρθρων 18 και 95 ΣΛΕΕ, του άρθρου 21 του Χάρτη των Θεμελιωδών Δικαιωμάτων της Ευρωπαϊκής Ένωσης και παραβίαση των αρχών της ισότητας και της απαγόρευσης των διακρίσεων ως γενικών αρχών του δικαίου της Ένωσης σε συνδυασμό με το άρθρο 5, παράγραφος 4, ΣΕΕ και της αρχής της αναλογικότητας ως γενικής αρχής του δικαίου της Ένωσης, καθόσον υφίσταται ουσιαστική και έμμεση δυσμενής διάκριση.
               
            
                  2.
               
               
                  Με τον δεύτερο λόγο προβάλλεται παράβαση των άρθρων 26, 49 και 56 ΣΛΕΕ, των άρθρων 16 και 52, παράγραφος 1, του Χάρτη των Θεμελιωδών Δικαιωμάτων της Ευρωπαϊκής Ένωσης σε συνδυασμό με το άρθρο 5, παράγραφος 4, ΣΕΕ και παραβίαση της αρχής της αναλογικότητας ως γενικής αρχής του δικαίου της Ένωσης, λόγω του παράνομου περιορισμού της ελεύθερης παροχής υπηρεσιών, της ελευθερίας εγκαταστάσεως και της επιχειρηματικής ελευθερίας.
               
            
                  3.
               
               
                  Με τον τρίτο λόγο προβάλλεται παράβαση του άρθρου 3, παράγραφος 3, ΣΕΕ, των άρθρων 11 και 191 ΣΛΕΕ και του άρθρου 37 του Χάρτη των Θεμελιωδών Δικαιωμάτων της Ευρωπαϊκής Ένωσης, καθόσον θίγεται η διατήρηση, η προστασία και η βελτίωση της ποιότητας του περιβάλλοντος.
               
            
                  4.
               
               
                  Με τον τέταρτο λόγο προβάλλεται παράβαση του άρθρου 296, παράγραφος 2, ΣΛΕΕ, του άρθρου 5 του Πρωτοκόλλου αριθ. 2 της ΣΛΕΕ, της διοργανικής συμφωνίας για τη βελτίωση του νομοθετικού έργου και της υποχρεώσεως αιτιολογήσεως, λόγω μη λεπτομερούς εκθέσεως της αιτιολογίας και έλλειψης εκπονήσεως μελετών για τις περιβαλλοντικές επιπτώσεις.
               
            
                  5.
               
               
                  Με τον πέμπτο λόγο προβάλλεται παράβαση των άρθρων 91 και 94 ΣΛΕΕ σε συνδυασμό με το άρθρο 5, παράγραφος 4, ΣΕΕ και παραβίαση της αρχής της αναλογικότητας ως γενικής αρχής του δικαίου της Ένωσης, καθόσον πλήττονται σοβαρά το βιοτικό επίπεδο, η απασχόληση και η οικονομική κατάσταση.